CO POPRAD

V. Havel – Audiencia – Divadlo RAMAGU
2024-01-28 10:00 (Europe/Bratislava) | Divadlo COMMEDIA, Sobotské námestie 28, Poprad, 05801, Slovenská republika
Priatelia, sú tu naše, a najmä vaše obľúbené Divadelné fašiangy! Tešíme sa, že sa opäť spoločne stretneme v divadelnej sále v Spišskej Sobote a vychutnáme si 7 nedieľ plných kultúry a divadla. Opäť sa môžete tešiť na zaujímavých hostí z celého Slovenska, ale aj Česka či Maďarska!
Lístky si môžete už teraz rezervovať a zakúpiť u nášho principála na telefónnom čísle 0903 82 50 50, alebo v popradskom mestskom informačnom centre, Tel. č 052/16186.

N. V. Gogoľ – Ženba – Divadlo Shanti Prievidza
2024-02-04 10:00 | Divadlo COMMEDIA, Sobotské námestie 28, Poprad, 05801, Slovenská republika
Priatelia, už o necelý mesiac sa začínajú naše, a najmä vaše obľúbené Divadelné fašiangy! Tešíme sa, že sa opäť spoločne stretneme v divadelnej sále v Spišskej Sobote a vychutnáme si 7 nedieľ plných kultúry a divadla. Opäť sa môžete tešiť na zaujímavých hostí z celého Slovenska, ale aj Česka či Maďarska!
Lístky si môžete už teraz rezervovať a zakúpiť u nášho principála na telefónnom čísle 0903 82 50 50, alebo v popradskom mestskom informačnom centre, Tel. č 052/16186.

Tri šestri – Divadlo Na skok Raslavice
2024-02-11 10:00 | Divadlo COMMEDIA, Sobotské námestie 28, Poprad, 05801, Slovenská republika

Lakomec – Divadelný klub Jirásek Česká Lipa (ČR)
2024-02-18 10:00 | Divadlo COMMEDIA, Sobotské námestie 28, Poprad, 05801, Slovenská republika

M. Kukučín – Rysavá jalovica – Divadlo mladých Šuňava
2024-02-25 10:00 | Divadlo COMMEDIA, Sobotské námestie 28, Poprad, 05801, Slovenská republika

My deti zo stanice ZOO
2024-04-17 11:00 - 12:30 | Dom Kultúry, Štefánikova 99/72, Poprad, 05801, Slovenská republika
💊My deti zo stanice ZOO💊
Réžia: Dávid Vyhnánek
Text: Martin Krč
Dramaturgia: Martin Krč
Účinkujú: Kristián Baran, Bence Hégli, Viktoria Šuplatová, Veronika Horváthová, Katarína Novotková
Scéna a kostýmy: Jana Němečková
Svetelný dizajn: Jindřich Hudeček
Produkcia: o.z. Artefakt
Predstavenie nie je vhodné pre divákov do 15 rokov.
🗓️ 17. 4. (streda)
🕖 Štart: 19:00 hod.
📍 Miesto: Dom kultúry, Štefánikova 99/72, 058 01 Poprad
🎫 Vstupenky: bit.ly/MydetiZOO
Za dávku heráku predali aj posledné kúsky svojej dôstojnosti, posledné zvyšky svojej detskej duše. Skutočný príbeh len 13-ročnej tínedžerky Christiane F. šokoval Európu opisom narkomanskej epidémie, ktorá v 70. rokoch prepukla vo vtedajšom Západnom Berlíne. Slzy, pot, krv, to všetko presakuje z jej príbehu, ktorý sa ako bludný kruh denne opakuje kdekoľvek vo svete. Aj u nás. Doba sa zmenila, herák vystriedali iné drogy, svet sa potýka s inými problémami, no osamelosť, nezáujem rodičov či okolia a ťaživá stratenosť ostali… Nechajte sa vtiahnuť do existenčných problémov dospievajúcej mládeže v autentickej divadelnej adaptácii známej knihy, ktorá je drsná ako život sám! 💊💉📔👨‍🎤🎭
“Chvíľu som si predstavovala, ako by to bolo krásne, keby na mňa matka ešte čakala. Kúpila som si fet, šľahla si a šla späť na stanicu. Potrebovala som peniaze pre prípad, že by som nezohnala žiadneho zákazníka na noc a musela ísť do penziónu.” Z nudy na diskotéku, z párty do hustej partie a odtiaľ jednosmerným lístkom na stanicu, kde sa život odvíja okolo toho, či máš alebo nemáš? Kultový príbeh Christiane F. a jej kamarátov zo západného Berlína zmietaných v narkomanskej epidémii je fackou spoločnosti, ktorú nezaškodí raz za čas uštedriť. Inscenácia mladého autorského tímu predostiera známy príbeh z pohľadu hlavnej hrdinky, s ktorou sa divák stretáva ako na začiatku jej závislosti, tak aj na jej pomyselnom konci. Prežíva s ňou zaľúbenie, sklamanie, nádej, rezignáciu, odpor aj nenávisť. Smršť emócii v ich surovej forme, ktoré sa nalepia na človeka a sprevádzajú ho až domov.
Adaptácie sa chopili mladí divadelní umelci a kultúrna platforma OZ Artefakt, ktorí napriek ťaživému charakteru príbehu do neho vniesli aj dávku humoru a mladícku energiu.

AKO SOM VSTÚPIL DO SEBA: RND & SĽUK
2024-05-15 11:00 - 12:30 | Dom Kultúry, Štefánikova 99/72, Poprad, 05801, Slovenská republika
Autobiografický príbeh zakladateľa Radošinského naivného divadla pána Stanislava Štepku. Tento jedinečný titul je venovaný jeho významnému životnému jubileu. Účinkujú Radošinské naivné divadlo a Slovenský ľudový umelecký kolektív (jeho tanečná a hudobná zložka).
Autobiografický príbeh zakladateľa Radošinského naivného divadla pána Stanislava Štepku. Tento jedinečný titul je venovaný jeho významnému životnému jubileu. Účinkujú Radošinské naivné divadlo a Slovenský ľudový umelecký kolektív (jeho tanečná a hudobná zložka).
„Zišiel mi na um príbeh na hru Ako som vstúpil do seba. Reku, čo tak napísať vtipnú a nekonvenčnú správu o dobrodružnej ceste z vlastných úst do ľudského vnútra, teda podniknúť doslovnú javiskovú cestu do seba.
Autor sa rozhodne v jeden deň – len tak doslova vstúpiť do seba, zoznámiť sa s vlastným vnútrom, teda Jazykom, Zubmi, so Slinami, ktoré ho dopravia do žalúdka, kde by stretol ubolený žalúdočný Vred v prítomnosti vyhrávajúcej rómskej kapely, prepadli by ho Parazity a ochránili Krvinky, privandroval by aj do Srdca, kde by stretol tých, ktorých má v srdci. Pamätlivá Pamäť by mu ukázala to, čo pozabúdal a na čo by zabudnúť nemal. Celou cestou by ho mala sprevádzať kamarátka Fantázia, ktorá cestujúcemu v sebe ponúkne od začiatku do konca nevídané a nečakané príležitosti. Ráno by som sa mohol z cesty šikovne vrátiť, napríklad by som sa mohol so Slzou len tak vyplakať…
A pritom tento text a táto inscenácia nechcú byť iba, povedzme, dvojhodinovou rekonštrukciou života muža v pokročilom veku. Radošinské naivné divadlo spolu so Slovenským ľudovým umeleckým kolektívom, s jeho tanečnou zložkou a kapelou, chceme pripraviť a spolu uviesť veľkú muzikálovú inscenáciu o vtipnom spoznávaní seba, o hľadaní a možno aj nachádzaní seba samého; chceme spolu s divákmi zažiť veľkú výpravu do sveta fantázie a spomienok a pritom v sebe preskúmať to človečenské, čo nás spája.
Pod spoľahlivým vedením režiséra Ondreja Spišáka, s pôvodnou hudbou Jána Melkoviča, v choreografii Ladislava Cmoreja chce sa Radošinské naivné divadlo spolu so SĽUK-om vydať na novú, nie ľahkú, no isto aj krásnu a dobrodružnú cestu. Verte, nechce to byť iba zdravovedná či osvetová cesta v nás, to by sa nám naozaj videlo málo a možno by to ani nebolo nič zaujímavé či mimoriadne.
Pozývame divákov tohto nezvyčajného spoločného javiskového projektu RND a SĽUK-u na veľké spoločné a spoločenské scénické a fantazijné vandrovanie i uvažovanie o sebe a čase. Veď podobné výlety podnikáme s divadlom často, ak nie odjakživa. A ja sa spolu so súborom teším nielen na takéto vtipné výlety, ale aj na tiché návraty s novým nečakaným poznaním.
Pokorné návraty mali by byť zmyslom našich výletov.“ Stanislav Štepka
Dĺžka podujatia: 90 minút
Rok výroby: 2023
Krajina pôvodu: Slovensko
Žáner: divadlo

Divadlo RAMAGU: Inscenácia KAROL
2024-08-17 12:00 | Koľaj 22, 49°03'40.4"N 20°17'58.1"E
🎬Inscenácia “KAROL”
Vtipná absurná dráma Sławomíra Mrožeka prináša príbeh o hľadaní kolektívneho antihrdinu. Zaoberá sa otázkou, ako veľmi sa dokážeme na tom ešte zabávať? Inscenácia Karol je o postupnom, tichom a nenápadnom strácaní slobody, ktorá už dávno nebola tak prítomná ako dnes. Jej krehkosť je doslova hmatateľná.
Réžia: Jany Ovšonkovej
Hrajú: Michal Novák, Zdenko Dudžák, Lukáš Marhefka, Miriama Reznická
Scénografia: Dušan Krnáč
Hudba: Peter Gábor
Fotograf projektu: Robo Kočan
Plagát: Ján Gemza
Rekvizity a výroba scény: Zdenko Dudžák, Tomáš Knap
Výroba bábky: Dominik Britaňák
Produkcia: Lukáš Marhefka

RYSAVÁ JALOVICA
2024-09-18 10:00 | Dom Kultúry, Štefánikova 99/72, Poprad, 05801, Slovenská republika
DIVADELNÁ JESEŇ Divadlo mladých Šuňava uvedie inscenáciu známej Kukučínovej prózy Rysavá jalovica. Táto skvelá veselohra, ktorá jedinečným spôsobom vyrozpráva takmer neuveriteľný príbeh dedinčana Adama Krta a jeho trampoty s novonadobudnutou a vzápätí stratenou jalovičkou. V réžii Vlada Benka.
Zmena programu vyhradená!
Vstupné: 5 €
Predpredaj: www.poprad.kultura.sk
Info: 052/16 186

MEDVEĎ A PYTAČKY / DIVADLO RAMAGU SPIŠSKÁ STARÁ VES
2024-10-02 10:00 | Dom Kultúry, Štefánikova 99/72, Poprad, 05801, Slovenská republika
DIVADELNÁ JESEŇ Divadelné predstavenie na motívy jednoaktovky A. P. Čechova – klasika svetovej dramatickej tvorby prináša divákom skvelé výkony jednotlivých členov súboru. Na malom priestore postavy rozohrávajú smútok, faloš, intrigy, pretvárku, lásku, honbu za majetkom… Odkrývajú svoje vnútro, aby nakoniec všetko vyústilo do nespútanej zábavy a oslobodzujúceho smiechu. V réžii Vlada Benka.
Zmena programu vyhradená!
Vstupné: 5 €
Predpredaj: www.poprad.kultura.sk
Info: 052/16 186

ÚTOČISTE VDOV / OCHOTNÍCKE DIVADLO KEŽMAROK
2024-10-09 10:00 | Dom Kultúry, Štefánikova 99/72, Poprad, 05801, Slovenská republika
DIVADELNÁ JESEŇ Divadelné predstavenie predstavuje šteklivú taliansku komédiu o problémoch „nezištnej“ pomoci utrápeným vdovám. Komédia v podaní kežmarských divadelníkov prinesie rozptýlenie a veselosť. V réžii Ivana Kubíka.
Zmena programu vyhradená!
Vstupné: 5 €
Predpredaj: www.poprad.kultura.sk
Info: 052/16 186
